El 6 d’agost Burjassot s’omple de color amb la Color Fest en les festes de Sant Roc
2025-07-24

El matí del 6 d’agost,  Burjassot es vestirà de mil colors amb la celebració de la Color Fest, carrera en la qual allò més important és passar-ho bé, riure’s i gaudir de la companyia dels amics en un esdeveniment organitzat per la Clavaria de Sant Roc 2017, comptant amb la col·laboració de la Regidoria de Festes, dirigida per Manuel Pérez Menero.

La concentració serà a les 9:30 hores en la Plaça de l’Ajuntament per a, a les 10 hores, eixir tots els inscrits cap a l’aparcament de l’estació de Burjassot, punt de trobada en el qual una discomòbil estarà esperant a tots els participants per a posar-li ritme al matí.

La Clavaria ja ha obert el termini d’inscripcions en la Color, que es podrà realitzar fins al 3 d’agost ingressant els 9 euros de la inscripció en el compte de Caixa Popular ES66 3159 0049 8224 1510 8923 o en el Bar Vanessa, en la Carretera de Llíria. Amb la inscripció els participants es portaran una samarreta, una borsa, tres borses de color i una consumició en la discomòbil posterior a la carrera.